**8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. június 12 -i nyilvános üléséről, mely 11 óra 45 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor

 Keresztes Lajos

Távol van: Csuka Géza alpolgármester

 Dombó Lászlóné

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Csuka Géza és Dombó Lászlóné képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**29/2023.(VI.12.) önkormányzati határozat**

Nemesgörzsöny Község Önkormányzatának képviselő-testülete 2023. június 12-i ülésének napirendjét az alábbiak szerint határozza meg:

1. Védőnői feladatellátás átadásával kapcsolatos ügyek

Előadó: polgármester

1. ../2023. (II…) a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.4.) önkormányzati rendelet hatályon kívül helyezéséről

Előadó: polgármester

**Napirendek tárgyalása:**

**1)Védőnői feladatellátás átadásával kapcsolatos ügyek**

**Előadó: polgármester**

Tatai László polgármester elmondja, hogy a védőnői feladatellátást átveszi az önkormányzatoktól az állam. Jelen esetben a Veszprém Vármegyei Csolnoky Ferenc Kórház veszi át a feladatot. Alapesetben a gesztor önkormányzattal - aki Egyházaskesző Község Önkormányzata – megállapodást köt a költségek megtérítésére, a védőnő átvételére, az iskola-egészségügyi védőnői ellátás nyújtására. Ahhoz, hogy mi is tudjuk tovább tudjuk számlázni a költségeinket, nekünk is megállapodást kell kötnünk az ingó és ingatlan használatára.

Tatai László polgármester ismerteti a megállapodás tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**30/2023. (VI.12.) önkormányzati határozat**

Nemesgörzsöny Község Önkormányzati Képviselő-testülete megismerte a Veszprém Vármegyei Csolnoky Ferenc Kórházzal kötendő megállapodás tervezetet ingatlan és ingó eszközök ingyenes használatba adása tárgyában, az abban foglaltakkal egyetért. Felhatalmazza a polgármestert a szükséges intézkedések megtételére.

Felelős :polgármester

Határidő: azonnal

**2)../2023. (II…) a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.4.) önkormányzati rendelet hatályon kívül helyezéséről**

**Előadó: polgármester**

Tatai László polgármester elmondja, hogy a hulladékról szóló 2012. évi CLXXXV. tv. 53/A. § alapján a Magyar Állam az állami hulladékgazdálkodási közfeladat gyakorlásának jogát koncesszióba adta 2023. július 1. napjával kezdődően 35 évi időtartamra a MOL Magyar Olaj- és Gázipari Nyrt. részére. A koncessziós időszak alatt a jogszabályban meghatározott követelményeknek megfelelő ellátást minden magyarországi településen biztosítani kell. A Ht. 35. § (1) bekezdése 2023. július 1. napjától nem ad felhatalmazást – kivéve az elhagyott hulladék felszámolásához szükséges helyi intézkedések köre – arra, hogy a települési önkormányzat önkormányzati rendeletben állapítsa meg a hulladékgazdálkodási közszolgáltatással kapcsolatos feltételeket, amely miatt a hulladékgazdálkodási közszolgáltatásról szóló önkormányzati rendelet hatályon kívül helyezése szükséges.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**7/2023.(VI.23.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.4.) önkormányzati rendelet hatályon kívül helyezéséről szóló, fenti** számú rendeletét az előterjesztésben foglaltaknak megfelelően megalkotja.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. június 12-i nyilvános ülést 12 óra 10 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző